


**VÝROČNÁ SPRÁVA O ČINNOSTI A HOSPODÁRENÍ KULTÚRNEHO ZARIADENIA V ZRIAĎOVATEĽSKEJ PÔSOBNOSTI KOŠICKÉHO SAMOSPRÁVNEHO KRAJA ZA ROK 2022**

**Identifikačná karta**

|  |  |
| --- | --- |
| **Všeobecné informácie** | |
| **Názov:** | **Divadlo Romathan v Košiciach** |
| **Sídlo - adresa:** | Továrenská 3, 040 01 Košice |
| **Právna forma:** | Príspevková |
| **Štatutár:** | Mgr. Art. Karol Adam |
| **Telefón:** | 055/6224980 |
| **Fax:** | - |
| **E-mail:** | romathan@romathan.sk |
| **Web stránka:** | www.romathan.sk |
| **Celkový počet zamestnancov**  **k 31.12.2022** | 34 |
| fyzický stav | 34 |
| prepočítaný stav | 33,5 |
| z toho: |  |
| odborní zamestnanci | 4 |
| ostatní zamestnanci | 30 |
| **Počet spravovaných objektov** |  |



**Obsah**

[1.Všeobecná charakteristika organizácie 2](#__RefHeading__5401_1189650083)

[2.Komplexné zhrnutie predchádzajúceho roka 3](#__RefHeading__5403_1189650083)

[2.1 Najvýznamnejšie úspechy a problémové oblasti 3](#__RefHeading__5405_1189650083)

[2.2 Základné ukazovatele odbornej činnosti a hospodárenia 4](#__RefHeading__5407_1189650083)

[2.3. Plnenie Koncepcie rozvoja kultúry v Košickom samosprávnom kraji 2020-2025 (2030) 6](#__RefHeading__5409_1189650083)

[3.Vyhodnotenie plnenia úloh na úseku odbornej činnosti 8](#__RefHeading__5411_1189650083)

[3.1 Plnenie štandardov 8](#__RefHeading__5413_1189650083)

[3.2 xxxxxx 9](#__RefHeading__5415_1189650083)

[3.3 xxxxxx 9](#__RefHeading__5417_1189650083)

[3.4 xxxxxx 9](#__RefHeading__5419_1189650083)

[4.Vyhodnotenie ekonomicko-hospodárskej činnosti 9](#__RefHeading__5421_1189650083)

[4.1 Rozpočtové hospodárenie 9](#__RefHeading__5423_1189650083)

[4.2 Správa majetku 10](#__RefHeading__5425_1189650083)

[4.3 Projektová úspešnosť 11](#__RefHeading__5427_1189650083)

[4.4 xxxxxx 11](#__RefHeading__5429_1189650083)

[5. Personálna oblasť a rozvoj ľudských zdrojov 11](#__RefHeading__5431_1189650083)

[5.1 xxxxxx 12](#__RefHeading__5433_1189650083)

[6.Marketing a propagácia 12](#__RefHeading__5435_1189650083)

[7.Priority rozvoja organizácie na nasledujúci rok 12](#__RefHeading__5437_1189650083)

[7.1 xxxxxx 12](#__RefHeading__5439_1189650083)

# 

# Všeobecná charakteristika organizácie

Divadlo Romathan v Košiciach je svetoznáme divadlo rómskej národnostnej menšiny a je jediným divadlom svojho druhu na Slovensku i v Európe. Svojimi vystúpeniami, kvalitným personálom a hereckými výkonmi dokáže zaujať nielen dospelých divákov, ale aj deti.  História Divadla Romathan sa začala písať 20. decembra 1992 uvedením prvej premiéry Than perdal o Roma – Miesto pre Rómov – hudobno- dramatická freska z histórie a súčasnosti Rómov, ktorú režijne spracoval režisér Ján Šilan.

Od sezóny 2017 do teraz je riaditeľom divadla Mgr. art Karol Adam. Vznik rómskeho profesionálneho divadla bol motivovaný snahou o zrovnoprávnenie podmienok pre šírenie, rozvoj a upevňovanie kultúry národnostných menšín žijúcich na Slovensku. Vo sfére rómskej kultúry sme dostali do vienka ďaleko širšie poslanie. Nielen šíriť kultúru, ale ju aj objavovať a upevňovať v slove, ústnom podaní a v jazyku. S týmto zámerom v divadle účinkujú herci, speváci, tanečníci a typický rómsky orchester. Tieto štyri základné umelecké komponenty svojim spolupôsobením syntetizujú divadelný obraz, zároveň však pomáhajú v pôvodnej podobe priblížiť tradície i špecifiká rómskej kultúry.Počas svojej existencie divadlo menilo viackrát zloženie, v každom období však vznikali inscenácie, ktoré ho kvalitou posúvali vpred, či už išlo o inscenácie dramatického charakteru, hudobné komédie, muzikály a rovnako činoherné predstavenia.

Divadlo Romathan doposiaľ odohralo 88. premiér. Z toho 61 večerných inscenácií. V roku 2022 oslávilo Divadlo Romathan, ktoré je v pôsobnosti Košického samosprávneho kraja významné jubileum. Vedľa seba stoja pôvodná tvorba aj svetové diela, rôzne žánre i spôsoby spracovania.

Oslavy narodenín sa začali už v júni, kedy predstavil súbor divadla to najlepšie zo svojej tvorby v rámci galaprogramu „Magická cesta divadla Romathan“. Naše divadlo sa v tomto roku môže okrem osláv tešiť aj z nových priestorov. Ešte v roku 2021 začal proces jeho sťahovania z nevyhovujúcej budovy do novo zrekonštruovaných priestorov na Továrenskej ulici v Košiciach.

# Komplexné zhrnutie predchádzajúceho roka

Divadlo Romathan v Košiciach v roku 2022 odpremiérovalo 3 divadelné premiéry, z toho koncert Starodávne rómske melódie, galavečer pri príležitosti oslavy 30. výročia vzniku DR, Magická cesta Divadla Romathan- Amaro drom a inscenáciu Črievice Grófky Marice. V spolupráci s OZ RomnoKher Thuringen e.V. sa podieľalo na spoluúčasti festivalu KinderFest – detský festival v meste Eisenberg v rámci kultúrno- vzdelávacieho programu.

Divadlo podalo 4 projekty, z toho bol 1 podporený. Za významné považujeme vytvorenie audiorozprávky Kuchtík Ham Ham. Predmetné CD nosiče slúžia na propagáciu repertoáru a aktivít divadla.

## 2.1 Najvýznamnejšie úspechy a problémové oblasti

**Úspechy**

V roku 2022 sa marketingová komunikácia musela zmeniť, oslovoval sa širší okruh verejnosti, prešlo sa z regionálnej reklamy na celoštátnu. Jedným z hlavných dôvodov bolo 30. výročie DR. Za najvýznamnejší reklamný počin považujeme inzerciu zo strany denníka REFRESHER. Cieľom spomínaného denníka je hlavne budovať modernú generáciu s otvorenou mysľou, ktorá nevníma svet čierno-bielo. Napísali o nás zaujímavý článok s vtipným podtónom, čo sa nám aj followerom veľmi páčilo. Dokazoval to report z kampane, ktorý potvrdil, že po zverejnení článku si ho za jeden necelý deň prečítalo 40 000 ľudí.

V marci 2022 DR odohralo premiéru – 2. pokračovanie koncertu Zabudnuté melódie Rómov s názvom „Starodávne rómske melódie“. Kultúrne dedičstvo je metaforou verejného prijímania minulosti. A práve náš rómsky hudobný folklór je kultúrnym javom, ktorý sa v súvislosti živej rómskej kultúry považuje za najvýraznejší. Koncert mal u publika veľký úspech rovnako ako aj ten prvý. Kultúrne dedičstvo, náš špecifický rómsky folklór, ktorý je známy na celom svete, je potrebné zachovávať, šíriť a ochraňovať.

V júni DR odohralo ďalšiu premiéru - galavečer Magická cesta Divadla Romathan- Amaro drom. Predstavenie bolo zamerané na 30 ročnú bohatú divadelnú tvorbu. 30 rokov divadla predstavuje veľkú databázu emócií oblečených do kostýmov, výnimočnej hudby, textov a profesionálnych výkonov. Galavečer mal mimoriadne pozitívny feedback, čomu sa DR veľmi potešilo.

V septembri bolo DR súčasťou najväčšieho medzinárodného rómskeho festivalu s názvom Gypsy FEST, ktorý sa konal v Bratislave.

V októbri DR odohralo 3. premiéru a zároveň i poslednú v roku 2022. Črievice grófky Marice, to bol názov inscenácie, ktorej námet divadlo čerpalo zo slávnej operety Grófka Marica. Koniec roka sme ukončili 16. decembra kultúrnym podujatím s názvom Vianočný strojček v spolupráci OZ Stroj, ktoré zastrešuje kreatívne subjekty a prevádzkuje ateliéry a coworking. Touto spoluprácou sme vlastne potvrdili inovatívny charakter a divadelnú flexibilnosť.


**Problémová oblasť**

Divadlo Romathan v Košiciach má nedostatky v oblasti dopravy. Disponuje iba jediným autobusom, ktorý je starý a opotrebovaný, nepokrýva realizáciu zájazdovej činnosti a ani každodenný zvoz detí. Reprízovanosť predstavení je vo veľkej miere ovplyvnená predovšetkým už spomínaným zvozom detí na predstavenia, ktorý zabezpečuje práve divadlo. Za posledné roky sa vygeneroval stav, ktorý je alarmujúci. Aj toto „doplácanie“ dopravy je pre divadlo obrovskou záťažou.

## 2.2 Základné ukazovatele odbornej činnosti a hospodárenia

|  |  |  |  |
| --- | --- | --- | --- |
| **Kvalita verejných služieb, orientácia na návštevníka** | **2021** | **2022** | **Poznámky** |
| **cieľ:** | **zvyšovať kvalitu služieb** | | |
| **Základné ukazovatele** | | | |
| Kapacita (počet miest/sedadiel) stálych scén/div.priestorov (dom.scén) v prevádzke | 70 | 70 |  |
| Počet inscenácií v repertoári spolu | 85 | 88 |  |
| Počet premiér spolu | 3 | 3 |  |
| Počet predstavení odohraných súbormi divadla spolu | 20 | 71 |  |
| Počet návštevníkov na predstaveniach divadla | 970 | 9 078 |  |
| z toho počet platiacich návštevníkov | 845 | 8 587 |  |
| **Finančná oblasť** | **2021** | **2022** |  |
| **cieľ:** | **znižovať náklady a zvyšovať mieru samofinancovania** | | |
| ***Náklady spolu*** | *564 995,76* | *631 174,54* |  |
| náklady na činnosť divadla spolu | 12 350,00 | 18 265, 00 |  |
| mzdové náklady celkom (vrátane odvodov) | 455 771,00 | 532 354,72 |  |
| Prevádzkové náklady | 96 875,00 | 80 554,82 |  |
| Kapitálové výdavky |  |  |  |
| **Bežné výdavky** | | |  |
| výdavky na prevádzku | 517 092,33 | 582 311,39 |  |
| výdavky na činnosť | 12 350,00 | 41 733,39 |  |
|  |  |  |  |
| ***Príjmy spolu*** | *527 067,33* | *624 044,78* |  |
| **Transfer od zriaďovateľa** | | |  |
| na bežné výdavky | 553 595,00 | 589 834,28 |  |
| na kapitálové výdavky |  |  |  |
| spolu | 553 595,00 | 589 834,28 |  |
| **Ďalšie príjmy** | | |  |
| z prenájmu |  |  |  |
| z vlastnej činnosti | 1 963,98 | 16 210,50 |  |
| dary a sponzorské |  |  |  |
| spolu | 1 963,98 | 16 210,50 |  |
| **Externé grantové a projektové zdroje** | | |  |
| kultúrne poukazy |  |  | 0 |
| transfery z rozpočtu obcí, miest |  |  |  |
| domáce projekty: tuzemské granty spolu | 10 000,00 | 8 000,00 |  |
| zahraničné projekty: zahraničné granty spolu |  |  |  |
| počet podaných projektov | 3 | 4 | projekt: tuzemský aj zahraničný, FPU, MK SR, ÚV SR, zahraničné granty, granty zo súkromných nadácií, projekty (transfery) z obcí- mimo kultúrnych poukazov |
| počet schválených projektov | 1 | 1 |
| **výška získaných financií z externých grantov a projektov spolu** | 10 000,00 | 8 000,00 |
| **Vnútorné procesy, inovácie, marketing** | **2021** | **2022** |  |
| **cieľ:** | **cielená propagácia, zavádzanie inovácií** | | |
| počet aktivít realizovaných v spolupráci s inými KZ v KSK | 0 | 0 |  |
| počet nových partnerstiev | 0 | 0 |  |
| počet nových kľúčových aktivít | 3 | 8 | možno popísať nižšie v komentároch alebo v ďalších kapitolách |
| počet kľúčových mediálnych výstupov | 0 | 3 | články v tlači, TV, rozhlase, sociálne médiá (odhad počtu kľúčových výstupov) |
| **Strategický rozvoj** | **2021** | **2022** |  |
| **cieľ:** | **systematický a dynamickejší vlastný rozvoj** | | |
| vlastný ukazovateľ rozvoja |  |  | definovať, iba ak bol nejaký špecificky stanovený |
| plnenie prioritných cieľov v roku 2022 | 3 premiéry - splnené | | popis |

## 2.3. Plnenie Koncepcie rozvoja kultúry v Košickom samosprávnom kraji 2020-2025 (2030)



Divadlo Romathan v Košiciach je kultúrna a umelecká ustanovizeň, ktorej hlavným predmetom činnosti je vytváranie podmienok na vznik a šírenie dramatických, hudobno-dramatických, koncertných a tanečných diel, s pôsobnosťou na území Slovenskej republiky.

1. **Program : Regionálna kultúrna identita**

**Zámer:** posilnenie pozitívneho vzťahu obyvateľa k regiónu prostredníctvom kvalitnej ponuky kultúrnych služieb založených na regionálnych špecifikách. V roku 2022 bola situácia ohľadom covid 19 pandémie konečne pokojná, z čoho vyplývala aj naša divadelná činnosť. V roku 2022 sme uviedli 3 premiéry, pričom jednou z nich bola aj oslava 30. výročia vzniku DR galakoncert s názvom „Magická cesta Divadla Romathan“ (Amaro drom). DR prinieslo za 30 rokov svojej existencie viac ako 80 muzikálových a činoherných inscenácií v podaní nezabudnuteľných hereckých a speváckych hviezd divadla. Našim zámerom bolo oboznámiť a osloviť diváka s kvalitou, rozmanitou a zaujímavou škálou repertoáru divadla a zanechať v ňom silný zážitok.

**Plnenie indikátorov:**

* spolupráca so zahraničnými kultúrnymi inštitúciami,
* príprava nových nadnárodných projektov v spolupráci  
  so zahraničnými partnermi,
* získavanie zdrojov financovania z grantov,
* aktívna komunikácia so sponzormi a reklamnými  
  partnermi,
* sledovanie spätnej väzby návštevníkov divadla  
  a reakcia na jej hodnoty,
* aktívna mediálna komunikácia a podpora projektov,
* výchova a podpora mladých, nádejných umelcov,
* sprostredkovanie divadelného umenia čo najširšej  
  verejnosti.

1. **Program Kultúrny cestovný ruch**

**Zámer:** zviditeľniť Košický kraj prostredníctvom kultúrneho cestovného ruchu  
Ako sme už spomenuli vyššie, pandemická situácia sa v roku 2022 ukľudnila Výjazdovú činnosť po kraji sme opäť obnovili. I keď pravdupovediac nastala nová problémová situácia – vojna na UA a s ňou spojená vysoká inflácia. V tejto situácii bolo veľmi ťažké motivovať základné i materské školy – našu primárnu klientelu, aby prišli do divadla alebo aby si objednali naše predstavenie vo svojich priestoroch.

**Plnenie indikátorov:**  
- nové produkty kultúrneho cestovného ruchu (spolupráca s Visit Košice, Noc  
divadiel, Roma spirit, )  
- nové propagačné nástroje, vrátane využívania v sociálnych médiách (FB, Instagram,  
web)

1. **Program: Kreatívny priemysel**

**Zámer:** Divadlo Romathan v Košiciach v roku 2022 zameralo svoju pozornosť na audio tvorbu. Do svojho repertoáru včlenilo nový prvok a to zvukové audio spracovanie divadelnej rozprávky. Zvuková stopa dáva priestor pre rozvoj predstavivosti všetkým deťom a ich rodičom, ale aj deťom, ktoré rodičov nemajú. A s pomocou Fondu na podporu pre národnostné menšiny KULT MINOR, sme mohli zrealizovať projekt audiorozprávku Kuchtík Ham- Ham.

**Plnenie indikátorov:**

-inovatívne programy a produkty v kultúre (online marketing)  
- spolupráca so školami

1. **Proces optimalizácie správy a prevádzky kultúrnych zariadení**

**Opatrenia a aktivity – výber:**

DR v rámci procesu optimalizácie správy a prevádzky realizovalo následovné opatrenia a aktivity:

* intenzívne spolupracovalo so zahraničnými partnermi – medzinárodný festival Kinderfest Landesverband der Sinti und Romnokher Thüringen e.V.Zweigstelle Eisenberg, kde ako jediné rómske divadlo uviedlo rómsku hymnu Gelem gelem a divadelnú rozprávku Čertovský čapáš. Spolupracovalo taktiež s Gypsy Fest – Wold Roma Festival, najväčším menšinovým festivalom so silným ohlasom vo verejnosti a v médiach.
* účasť a nominácia (galavečer slávnostného odovzdávania cien 14. ročníka Roma Spirit).
* zlepšilo podmienky pre umeleckú produkciu – vynovenie priestoru divadelnej sály (rozšírenie javiska)

# Vyhodnotenie plnenia úloh na úseku odbornej činnosti

Rok 2022 bol pre DR pomerne náročný, ale i výnimočný, keďže sme oslavovali významné 30. jubileum. Uplynulé dva roky nás všetkých, ktorí sme poznali len život v bezpečí a dostatku, zasiahli s dovtedy nepoznanou razanciou. Najprv pandémia COVID-19 spálila dve divadelné úrody, medzi tvorcov a divákov ako štvrtú stenu postavila monitor televíznej či počítačovej obrazovky, umelcov obrala o materiálne istoty a hlavne o možnosť vykonávať prácu, ktorú milujú. A sotva sme sa z tejto situácie spamätali (či skôr, priučili sme sa životu v nej), sme konfrontovaní s ešte radikálnejším nebezpečenstvom a bezprostrednejšou bolesťou, ktoré spôsobila vojenská invázia na Ukrajine. No aj keď choroby ani vojny divadelnej tvorbe neprajú, opäť sa raz ukazuje, že i nepriaznivé životné okolnosti môže byť na čosi dobré. Napríklad na prebudenie pocitu solidarity, spolupatričnosti, empatie, otvorenosti voči utrpeniu druhých, preto môžeme s pokorou skonštatovať, že sa minulý rok ukončil oveľa viac ako dôstojne.

**Nosné/ťažiskové aktivity za rok 2022**

| **Aktivita** | **Popis** |
| --- | --- |
| Starodávne rómske melódie-premiéra | Hudobno-zábavny program -v repertoári Divadla Romathan je 86. premiérou -projekt Starodávne rómske melódie je vnímaný ako 2. časť koncertu -Zabudnuté melódie Rómov, ktorý mal u publika veľký úspech. Tento hudobný program bol uvedený v kultúrnom centre Veritas-Gallery dňa 3. 3. 2022. |
| Magická cesta Divadla Romathan-premiéra | Prehliadka najúspešnejších a významných titulov z repertoáru Divadla Romathan- 87. premiéra ,uvedená pri príležitosti osláv 30. výročia vzniku DR, v kultúrnom centre Veritas- Gallery dňa 16. 6. 2022 |
| Črievice grófky Marice-premiéra | Úspešná inscenácia v poradí 88. premiéra DR, príbeh sa zameriava na život rómskych hudobníkov v časoch Rakúska-Uhorska. Inscenácia je plná zábavy, vtipných situácií, temperamentnej hudby a spevu, uvedená v kultúrnom centre Veritas, dňa 20. 10. 2022 |
| Hudobný program- Nemecko | DR sa dňa 25. 6. 2022 predstavilo hudobno-zábavnym programom v Nemecku v meste Eisenberg na Festivale – Kinder fest/2022. |
| Roma-Spirit, Bratislava | Účasť vrátane vystúpenia) a nominácia (galavečer slávnostného odovzdávania cien 14. ročníka Roma Spirit). |
| Gypsy Fest | Vystúpenie na festivale Gypsy Fest – Wold Roma Festival, najväčšom menšinovom festivale |

## 3.1 Plnenie štandardov

|  |  |  |
| --- | --- | --- |
| **Názov štandardu** | **Počet / Rok** | **Plnenie v roku 2022** |
| Počet premiér | BD, DR – 3  DTS, SD – 5 | DR - 3 |
| Počet predstavení | BD – 274 ± 20  DR – 120 ± 10  DTS – 118 ± 10  SD 221 ± 20 | DR - 71 |
| Počet účastí na festivaloch, súťažiach, prehliadkach, vrátane internej prehliadky | 1x SR  1x zahraničie | DR – SR-5x  zahran-1x |
| Percento vyťaženosti kapacity divadla/priemer za rok | 65% | 80 % |
| Počet zájazdových predstavení, resp. predstavení mimo domácej scény  (% z celkového počtu predstavení) | BD, SD – 5%  DR, DTS – 30% | DR-35% |
| Počet aktivít uskutočnených na základe zmluvy o spolupráci  (okrem vlastných zájazdov) | 2 | 3 |
| Inovatívne formy propagácie | 1 | 3 |

**Komentár k štandardizácií :**

# Vyhodnotenie ekonomicko-hospodárskej činnosti

## 4.1 Rozpočtové hospodárenie

|  |  |  |  |
| --- | --- | --- | --- |
| **Ukazovateľ** | **Schválený rozpočet** | **Upravený rozpočet** | **Skutočnosť /čerpanie k 31.12** |
| Bežný transfer | 558 025,00 | 600 927,00 | 568 107,33 |
| Kapitálový transfer |  |  |  |
| Spolu |  |  |  |

|  |  |
| --- | --- |
| **Príjmy celkom** | **Výdavky celkom** |
| 624 044,78 | 624 044,78 |

|  |  |  |  |  |  |
| --- | --- | --- | --- | --- | --- |
| **Príjmy celkom** | **Transfer od zriaďovateľa** | **Granty a transfery** | **Príjmy z prenájmu** | **Iné nedaňové príjmy** | **Zostatok prostriedkov z predch. rokov** |
| **624 044,78** | **589834,28** | **8000** |  | **16210,5** | **10000** |

|  |  |  |  |  |  |
| --- | --- | --- | --- | --- | --- |
| **Výdavky celkom** | **Mzdy, platy a OOV** | **Odvody** | **Tovary a služby** | **Bežné transfery** | **Kurzové rozdiely** |
| **624 044,78** | **370224,75** | **128146,5** | **110154,08** | **15519,45** |  |

|  |  |  |
| --- | --- | --- |
| **Výdavky celkom** | **Výdavky na prevádzku** | **Výdavky na činnosť** |
| **624 044,78** | **582311,39** | **41733,39** |

## 4.2 Správa majetku

1. **Opravy a údržba**

| **Celkový objem financií** | **Poznámka** |
| --- | --- |
| **10 201,89** |  |

**V nasledujúcej tabuľke sú uvedené najvýznamnejšie opravy a údržby**

| **Názov akcie** | **Realizované práce** | **Objem finančných prostriedkov** | **Zdroj financovania** | **Poznámka** |
| --- | --- | --- | --- | --- |
| **Úprava parkoviska** | **Úprava terénu, vyvezenie sute, doprava a vyrovnanie zeminy, nákup a osadenie zatrávňovačov** | **9 043,73** | **41-001** |  |
| **Oprava autobusu 2x** | **Zisťovanie závad, výmena 4cestného ventilu, cievky zadných dverí, vrátane materiálu** | **1 158,16** | **41-001** |  |

1. **Investície: Rekonštrukcie, novostavby**

| **Názov akcie** | **Termín realizácie celej investičnej akcie (začiatok – koniec)** | **Realizované práce v danom roku** | **Objem finančných prostriedkov** | **Zdroj financovania** | **Poznámka** |
| --- | --- | --- | --- | --- | --- |
|  |  |  |  |  |  |
|  |  |  |  |  |  |

1. **Prehľad o aktuálnych nájomných zmluvách**

Divadlo Romathan neprenajíma žiadne nehnuteľnosti

| **Objekt – stručná špecifikácia, adresa** | **Nájomník** | **Trvanie nájomného vzťahu od - do** | **Výška získaných prostriedkov z nájmu (vrátane služieb spojených s nájmom) za rok 2022** |
| --- | --- | --- | --- |
|  |  |  |  |
|  |  |  |  |

Divadlo Romathan v roku 2022 prenajímalo:

| **Objekt – stručná špecifikácia, adresa** | **Prenajímateľ - vlastník** | **Trvanie nájomného vzťahu od - do** | **Výška výdavkov na nájom(vrátane služieb spojených s nájmom) v roku 2022** |
| --- | --- | --- | --- |
| **Nebytové priestory a priľahlý pozemok budovy súp. č. 3 na ul. Továrenská, Košice** | **Košický samosprávny kraj** | **Od 01.09.2021 na dobu neurčitú** | **24 169,11** |
| **Parkovanie autobusu** | **Tempus trans s.r.o.** | **Od 19.10.2015 na dobu neurčitú** | **1 440,00** |

## 4.3 Projektová úspešnosť

Divadlo Romathan získalo v roku 2022 dotáciu z Fondu na podporu kultúry národnostných menšín na nahávanie CD – audiorozprávky „Kuchtík ham -ham“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PROJEKTOVÁ ČINNOSŤ** |  |  |  |  |  |  |  |  |
| **Názov projektu** | **Cieľ projektu - stručne** | **Finančný zdroj, program, podprogram** | **Skutočné náklady projektu** | | | | | **Termín realizácie** |
|  | **Získaná dotácia** | **Zdroje z KSK** | **Vlastné zdroje** | **Ostatné** | **Spolu** |
| „Kuchtík ham -ham“ | Nahrávanie CD nosiča - rozprávky„Kuchtík ham-ham“ | 2.4.2. | 8 000,00 |  | 865,00 |  | 8 865,00 | 18.11.2023 |

## 4.4 xxxxxx

# Personálna oblasť a rozvoj ľudských zdrojov

**Stav k 31.12.**

| **Pracovná pozícia – názov**  **(v súlade s organizačnou štruktúrou)** | **Úväzok (v %)** | **Počet ľudí – fyzický stav** | **Obsadená v roku 2022 (áno/nie)** | **Pozn.** |
| --- | --- | --- | --- | --- |
| Riaditeľ | 100 | 1 | áno |  |
| Oddelenie umelcov | 100 | 22 | áno |  |
| Ekonomické oddelenie | 100 | 5 | áno |  |
| T.P. Oddelenie | 100 | 5 | áno |  |

**Pohyb zamestnancov**

|  |  |  |
| --- | --- | --- |
|  |  | **Pozn.** |
| **Počet zamestnancov k 1.1. (prepočítaný stav)** | **31** |  |
| **Počet zamestnancov k 31.12. (prepočítaný stav)** | **34** |  |
| **Počet novoprijatých** | **6** |  |
| **Počet tých, čo odišli** | **3** |  |

## 5.1 xxxxxx

# Marketing a propagácia

**Propagačné aktivity**

|  |  |
| --- | --- |
| **Najvýznamnejšie propagačné aktivity** | **(počet a stručný popis)** |
| **Tlačené výstupy** | **Plagáty, bulletiny k projektom , banery** |
| **Sociálne médiá** | **Instagram, Facebook, webová stránka** |
| **Výnimočné výstupy v rozhlase, TV** | **TV Romana, RTVS** |
| **Iné** | **Inzercia RP článok REFRESHER** |

# Priority rozvoja organizácie na nasledujúci rok

|  |  |
| --- | --- |
| **Plánované kľúčové ťažiskové aktivity na rok 2023**  **V súvislosti s plnením Koncepcie rozvoja kultúry v KSK 2020-2025 (2030)** | **Komentár** |
|  |  |
|  |  |
| **Plánované kľúčové ťažiskové aktivity na rok 2023 - iné** | **Komentár** |
| **Keď sa Zemeguľa chichúňa** | Rozprávka **Keď sa zemeguľa chichúňa** je príbehom malej mestskej štvrti v ktorej sa odohrá symbolický zápas o záchranu života na našej planéte. Špina a Neporiadok sa usadia v tejto štvrti a chcú narásť do takých rozmerov, aby obsadili celú zem tak, aby sa už na nej nedalo žiť. Podporujú obyvateľov v tom, aby žili nestriedmym životom- vyhadzovali odpadky a nestarali sa o to, čo sa stane potom. Pomáha im k tomu aj nenávisť, ktorú obyvatelia majú voči sebe. Dve znepriatelené rodiny žijú v jednej bytovke. Ich deti patria do znepriatelených gangov. Napriek tomu sú z nich tajní najlepší priatelia. Detské gangy vedú medzi sebou vojnu /boj/ cez battle. Jeden z gangov miluje prírodu, deti sa chodievajú hrávať na lúku, ktorá je za bytovkou, zbierajú odpadky. V príbehu sa dokáže ako je lepšie byť človek človeku priateľom ako nepriateľom. Aké dôležité je počúvať múdre rady starších, že veľa vecí ktoré považujeme za samozrejmé, si musíme chrániť. Že najdôležitejším prvkom v živote ľudí je láska nielen voči druhým ale aj voči prírode. |
| **Nestarnúce rómske melódie** | **Tretím pokračovaním úspešných projektov Zabudnuté melódie Rómov a Starodávne rómske melódie, chceme opäť priblížiť širokej verejnosti a predovšetkým rómskej menšine, základné pramene rómskej kultúry t. j. tradičné hudby, spevy a tance na profesionálnej báze, ktoré sa tradujú z pokolenia na pokolenie. Sme za to, že naše kultúrne dedičstvo, náš ľudový rómsky folklór je potrebné zachovať, šíriť a ochraňovať. Veríme, že projekt Nestarnúce rómske melódie bude pozitívne vnímaný ako prvá i druhá časť koncertu (Zabudnuté melódie Rómov, Starodávne rómske melódie), ktoré mali u publika veľký úspech a bude rovnako úspešný a prospešný. Koncert bude predstavený širokej verejnosti, ale našim najväčším zámerom je osloviť mládež, ktorá sa zaoberá štúdiom umenia na stredných a vysokých školách, lebo tá bude pokračovateľom tradície, akou sa koncertom budeme snažiť započať.** |
| **Črievice grófky Marice** | **Cieľom projektu je predovšetkým ľuďom z rómskej komunity zlepšiť gramotnosť, rozšíriť slovnú zásobu, cvičiť pozornosť, správne frázovať a aktívne počúvať. Audionahrávky majú potenciál podporiť EQ, pretože počúvanie ľudského hlasu má potenciál vyvolať silnú emocionálnu odpoveď na rozdiel od čítanej knihy. Ďalšou cieľovou skupinou sú zrakovo postihnutí jedinci. Zvuk je neobyčajne významným prostriedkom rozhlasového vyjadrovania, pretože plní predovšetkým sémantickú funkciu, tlmočí isté významy, prípadne emocionálne umocňuje obraznú silu jazykových prostriedkov. Zvuky majú aj schopnosť vyvolávať asociácie a tak podnecujú predstavivosť poslucháča. Súhrn zvukov, vnímaný poslucháčom, je vopred premyslený a komponovaný tak, aby sa dosiahol istý emocionálny a fyziologický účinok. Sme za to, že divadlo nie je len o vizuálnom, ale taktiež aj o audio ponímaní. Projekt audiorozprávka Kuchtík Ham Ham, určená pre deti v predškolskom veku i deti základných škôl, mala mimoriadne veľký úspech. Preto sme sa rozhodli vytvoriť audio verziu divadelnej inscenácie i pre starších. 20. októbra 2022 uviedlo Divadlo Romathan svoju 88. premiéru, celovečernú inscenáciu s názvom Črievice grófky Marice. Premiéra mala skvelé ohlasy a pozitívny feedback, za ktoré je divadlo svojim priaznivcom a divákom nesmierne vďačné. Myslíme si, že táto divadelná hra v audio verzii rovnako očarí a osloví ešte väčšie množstvo priaznivcov a presvedčíme o opaku aj tých, ktorí v to nedúfali.** |
| **Sila odpustenia** | **Podstatou nášho projektu je upovedomiť edukačno-umeleckým spôsobom, prostredníctvom divadelnej hry na dôležitosť témy. Keďže v našich končinách je väčšina adoptovaných detí prevažne rómskeho pôvodu, myslíme si, že je priam našou úlohou reagovať na podstatu témy. Taktiež je v našej snahe podporovať prevenciu diskriminácie. Jedná sa o príbeh zo súčasnosti. Dej sa zameriava na chlapca rómskeho pôvodu ,ktorého si adoptujú manželia, ktorých hlavnou prioritou života sú peniaze.. Príbeh vykresľuje, aká dôležitá je identita a odlišnosť v živote dieťaťa.** |
| **Workschop** | **Cieľom workshopu je prezentovať tradičný rómsky ľudový tanec takým spôsobom, aby bol pochopiteľný a „naučiteľný“ najmä začiatočníkom rómskeho ľudového tanca. Tanečníci Divadla Romathan sa budú snažiť zoznámiť záujemcov s tanečnými krokmi najznámejších rómskych tancov, a to tak, aby pochopili výstavbu jednoduchej choreografie tanca. Chceme ponúknuť záujemcom atraktívne rytmy a melódie Rómov, ktoré v nich dozaista prebudia všetky bunky a rozhýbu všetky svaly. Rómsky ľudový tanec, generáciami preverená forma zábavy, pri ktorej si však zároveň uchádzači workshopu dajú „„poriadne do tela”. Sme za to, že rómske umenie má rovnocenné postavenie v dnešnej spoločnosti, v ktorej sa čoraz viac, aj keď zdanlivo veľmi pomaly, utvára priestor aj na prezentáciu zručností, akými disponujú predstavitelia menšín, napríklad aj takých, akou je naša - rómska menšina. Je známe, že v zahraničí sa inklúzia odohráva aj prostredníctvom začlenenia aktivít, ktorými sa daná menšina prezentuje širokej verejnosti, v záujme vytvoriť zaujímavú aktivitu, ale tiež za účelom vypestovať dobré vzťahy, ktoré môžu smerovať k zlepšeniu celkovej reputácie. Workshop bude určený širokej verejnosti, najmä milovníkom tanca, začínajúcim učiteľom rómskeho ľudového tanca či študentom tanca.** |